PELASTUKSEN SOFAR Jakov ja Elisheva Damkani
Herramme Jeesuksen armoa ja rauhaa!
Tällä tervehdyksellä Paavali aloitti kaikki kirjeensä.
Ihminen tarvitsee vain armoa, -
joka johtaa ymmärryksen ylittävään rauhaan.
Toivon ja rukoilen, että olette löytäneet sen, jos ette, etsikää!
Muutama sana Joonatanista ennen päivän vieraamme esittelyä.
Herramme ruumis tarvitsee kipeästi -
Joonatanin luonteella varustettuja ihmisiä.
Hän tunnistaa Jumalan olevan Daavidin kanssa.
Hän on sen vuoksi valmis luopumaan kruunusta.
Hän ei ollut pastori tai evankelista, vaan -
kruununprinssi, joka oli valmis luopumaan paremman hyväksi.
Antakoon Herra tällaista nöyryyttä ja rakkautta, -
että kun näemme voitelua ja Jumalan käden jonkun päällä, -
emme epäröisi tukea tuota henkilöä.
Siunatkoon Jumala meitä Joonatanin luonteella.
Päivän vieraamme on nimeltään Jaael.
Emme näytä hänen kasvojaan.
Israel saattaa vaikuttaa teistä demokratialta, jossa voi puhua -
ja harjoittaa uskontoa vapaasti. Käsittelimme aiemmin -
lähetystoimintaa vastustavaa järjestöä nimeltä Jad L'Achim.
He vastustavat kaikin tavoin Jeesuksen evankeliumin julistusta.
He tekevät kaiken voitavansa estääkseen valtakunnan etenemisen.
Emme syytä emmekä vastusta heitä.
Itse asiassa minä ihailen heitä.
He ainakin uskovat siihen, mitä ovat tekemässä.
He toimivat vakaumuksensa mukaan.
"Älä pidä muita jumalia", tämä on heidän uskonkappaleensa.
Heistä Jeesuksen tuominen Israeliin on vieraan jumalan palvelemista.
Tästä syystä emme näytä tämän sisaren kasvoja.
Hän työskentelee sellaisessa paikassa, että jos nämä -
näkisivät hänen kasvonsa, hän menettäisi työnsä.
Jaael, olen kiitollinen saadessani sinut vieraaksemme tänään.
Kerro vähän elämästäsi. Missä kasvoit?
- Olen iloinen voidessani vierailla täällä.
Synnyin ja kasvoin täällä Tel Avivissa.
- Kerro vähän kodistasi.
- Kotini oli täysin maallistunut. Jumalaa ei koskaan mainittu.
- Onko siskoja tai veljiä?
- On yksi neljä vuotta nuorempi sisko.
- Siis kaksi sisarusta, vartuitte Tel Avivissa.
Kasvettuani vanhemmaksi palvelin armeijassa -
normaalin kahden vuoden sijasta 4,5 vuotta.
Olin ilmavoimien sääpalvelussa.
Vaikka kotonani ei Jumalasta puhuttu, -
olin koko ikäni kysellyt, onko Jumalaa.
Löysin runoja, joita olin kirjoittanut lapsena Jumalalle.
Uskon, että Jumala jo silloin kutsui minua, vaikken tiennyt sitä.
- Jotkut tulevat uskoon lapsina.
Toisille se tulee yhtäkkiä, kuten Paavalille tai Moosekselle.
Mutta sinulle se tuli sydämen kaipauksen kautta.
- Kun katson elämääni taaksepäin, -
näen, että Jumala pani sydämeeni halun etsiä Häntä.
- Liittyvätkö ne lapsena kirjoittamasi runot tähän?
- Eivät varsinaisesti, mutta yksi niistä tuli merkittäväksi sitten, -
kun olin kohdannut Jeesuksen.
- Kirjoitit Jeesukselle, ennen kuin kohtasit Hänet?
- Kiipesin korkeille Galilean vuorille -
ehkä etsiessäni pääsyä lähemmäksi Häntä.
Ollessani armeijassa ajatukseni olivat armeijan asioissa.
Mutta sen jälkeen aloin miettiä elämän tärkeitä kysymyksiä.
Aloin kysellä elämästä ja sen tarkoituksesta.
Alkaisin varmaankin opiskella ja valmistuisin ammattiin.
Tapaisin miehen ja saisin lapsia. Näinhän se menee.
Olin syvästi tyytymätön elämääni.
Täytyy olla jotain enemmän.
Etsin tietä Jumalan luo.
Jumala pani minut etsimään Häntä ja suhdetta Häneen.
Kokeilin monia eri tapoja, koska maailma tarjoaa monia tapoja etsiä.
Opiskeluaikana etsintäni syveni.
- Kuinka tämä Jumalan etsintäsi johdatti sinut Jeesuksen luo?
- Etsin Jumalaa ensin New Agesta.
Perehdyin hyvin perusteellisesti New Ageen, olin jopa opettaja.
Ajattelin vakavasti, että mitä syvemmin olen New Agessa, -
sitä hengellisempi olen ja lähempänä Jumalaa.
Tutkin myös juutalaista mystiikkaa ...
- Katsojien tulee tietää, -
että Israelissa on paljon New Age -ihmisiä.
New Age on täällä suuri hitti. He etsivät hengellistä ankkuria.
Jumala on ahdistamassa Israelia nurkkaan.
Hän haluaa näyttää heille kasvonsa.
Tehtävämme on esittää Jumala heille sellaisena kuin Hän on.
Ellemme sitä tee, he kääntyvät buddhalaisuuteen tai -
krishnalaisuuteen ja useimmat New Ageen.
- Näin, etteivät ihmiset muutu sen kautta sisäisesti.
Seurasin läheltä opettajieni ja gurujeni elämää.
En nähnyt heissä hengellisyyden aiheuttamaa muutosta parempaan.
Tuli aika, jolloin ymmärsin, ettei New Age muuttaisi minuakaan.
Kärsin, koska halusin olla -
jotain muuta kuin olin.
Tulin siis huomaamaan, että tämä ei ole tie Jumalan luokse.
Etsin tietä myös uskonnollisuuden, juutalaisen kabbalan kautta.
Lopulta aloin ajatella, ettei Jumalaa ehkä olekaan, -
ja minun tulisi vain keskittyä elämään omaa elämääni -
ja työntekoon, mennä naimisiin ja unohtaa koko Jumalan etsintä.
Sitä kesti puolisen vuotta, ja olin hyvin onneton.
Koin fyysistä tuskaa rinnassani, oli kuin siellä olisi ollut reikä.
Tunsin itseni yhä kurjemmaksi ja epätoivoisemmaksi.
Koin, ettei elämä ole elämisen arvoista ilman Jumalaa.
Ulkoisesti asiani olivat hyvin. Sisäisesti koin tuskaa.
Elämälläni ei ollut tarkoitusta. En halunnut elää ilman sitä.
Jos jotain haluaa todella, niin ei se niin vaikeaa ole.
Mietin hyvästien sanomista ja elämäni lopettamista.
Yhtenä päivänä tuumailin, että ehkä tämä pitäisi lopettaa.
Tämä reikä sisimmässäni oli niin suuri, enkä enää osannut etsiä.
En voinut elää ilman Jumalaa, mutten tiennyt, miten löytää Hänet.
Sinä iltana elämäni oli pilkkopimeä.
Eräs ystävä tuli mieleeni.
Tunsin hänet New Agen ajoilta. Olimme molemmat etsineet Jumalaa.
- Pidetäänpä vähän taukoa tarinassasi.
Palaamme tarinaan, mutta on syytä ymmärtää, -
että hän etsi muutosta sisältään, ei siis ulkopuolelta.
Palatessamme saamme tietää, miten hän muutoksen löysi, -
kiitos Hänelle, joka voi muuttaa ihmiset.
Hän on ainut, joka voi muuttaa ihmisen, mikään muu ei voi.
Uskonto saa ihmisen noudattamaan erilaisia sääntöjä, -
mutta vain Jumalan Pyhä Henki voi muuttaa sisimmän.
Haluatko olla osa Jumalan lopun ajan suunnitelmaa?
Haluatko olla mukana Jumalan koskettaessa Israelin juutalaisia?
Liity Trumpet of Salvation -järjestön toimintaan.
Tule ja ole osa tätä maata!
Opi kertomaan evankeliumia juutalaisesta näkökulmasta -
juutalaisille ihmisille.
Kutsumme sinut järjestömme kouluun.
Opit todistamaan juutalaisille.
Saat vahvaa Raamatun opetusta ja tietoa Israelin historiasta -
ja nykypäivän Israelista.
Opit koskettamaan juutalaisten sydäntä sanomalla Jeesuksesta.
Otat myös osaa juutalaisille ensin -kampanjaan.
Voit soveltaa oppimiasi taitoja käytännössä, -
kun osoitat kaduilla Jumalan rakkautta Hänen kansalleen.
Olet osa uskovien perhettä Israelissa ja koko maailmassa.
Heillä on sama näky kuin sinulla.
Solmitte elämän kestäviä yhteyksiä.
Tietenkin tulet näkemään Israelin nähtävyyksiä, -
ja opit niiden todellisen hengellisen merkityksen -
Raamatun ja Jumalan näkökulmasta.
Voit olla 18- tai 80-vuotias ja viipyä viikon tai 3 kuukautta.
Takaamme, että Trumpet of Salvation on elämääsi muuttava kokemus.
Jos haluat vain matkailla, mahdollisuuksia on paljon, -
mutta jos haluat tulla Israeliin tekemään historiaa, -
silloin Trumpet of Salvation on sinua varten.
Evankeliumi juutalaisille juutalaisella tavalla.
Jaaelin tarina on ihmeellinen.
Jumala asetti jo hänen lapsuudessaan sydämeen nälän, -
jonka vuoksi hän alkoi etsiä Jumalaa.
Kerro, miten läpimurto tapahtui.
- Minussa oli niin suuri pimeys, että halusin lopettaa elämäni.
Silloin ystäväni nimi tuli mieleeni.
Tiesin, että jotain oli tapahtunut hänelle puoli vuotta aiemmin.
Sinä iltana mietin, voisiko hänelle vielä soittaa.
Olimme keskustelleet pari kertaa viime kuukausina -
ja olin kokenut silloin Jumalan läheisyyttä.
Hän oli kuulunut samaan ryhmään, joka oli etsinyt Jumalaa New Agesta.
Soitin hänelle iltamyöhällä ja sanoin, että haluan löytää Jumalan.
Hän kutsui minut käymään luonaan Pohjois-Israelissa.
Seuraavana sapattina lähdin hänen luokseen.
Välittömästi huomasin hänessä jotain erilaista.
Ihmettelin mielessäni, oliko hän värjännyt hiuksensa tai laihtunut.
Autossa huomasin, että hänellä oli jotain, mitä halusin.
Kotonaan hän avasi Raamatun, ja minä ajattelin, että -
tätäkö tämä nyt sitten on. Olin väsynyt tähän uskonnollisuuteen.
Hän alkoi näyttää minulle kohtia Raamatusta ja tuskin kuuntelin.
Me israelilaiset haluamme tosiasioita. Käskin hänen sulkea Raamattunsa -
ja kertoa, mitä hänen elämässään tapahtuu.
Hän kertoi, mitä Jumala oli tehnyt hänelle Jeesuksen kautta.
Kysyin kuka on Jeshua, Jeesus. Hän vastasi, että tämä on se, jota -
ryhmässämme kutsuttiin Jeshuksi. Kysyin, miten hän tähän liittyy.
Hän palautti mieleeni keskustelumme Raamatun profetioista.
Halusin kuulla hänen rukoilevan, siitä tietäisin, onko tämä totta.
Kun hän alkoi rukoilla, hän sanoi ensiksi "Abba", Isä.
Ensimmäisen kerran kuulin Jumalaa kutsuttavan Isäksi.
Se kosketti minua syvästi.
Hänen rukoillessaan tunsin Pyhän Hengen läsnäolon, -
vaikken silloin tiennyt, mistä oli kyse.
Sanoin hänelle, että en ymmärrä, mitä tässä tapahtuu, -
mutta en enää etsi vastauksia ihmisiltä.
Halusin Jumalan itsensä avaavan silmäni.
Ystäväni sanoi, että jos Jumala näyttää sinulle jotain, -
sinun on seurattava Häntä. Silloin sain ilmestyksen hinnasta.
Menettäisin ystäväni. Joutuisin vaihtamaan työpaikkaa.
Tiesin hinnan. Sanoin hänelle, että en uskalla seurata Jumalaa.
Hengessäni tiesin, että se oli näky Jumalalta.
Tiesin, että en enää koskaan kuuluisi itselleni, vaan Hänelle.
- Ihmeellistä! Ja arvioit tilannetta?
- En voinut hyväksyä sitä.
Halusin kuulua Hänelle, mutta pelkäsin seurauksia.
Ystäväni oli hyvin viisas ja käski pyytämään Jumalalta rohkeutta.
Sanoin, selvä, rukoillaan.
Jos se Jeesus-juttu, jota en ollut malttanut kuunnella, on totta, -
pyysin Häntä paljastamaan sen ja antamaan rohkeutta.
Menin sitten nukkumaan.
Heräsin neljältä aamuyöstä. Ystäväni nukkui toisessa huoneessa.
Pyhä Henki otti peitteen silmieni edestä ja ymmärsin Kirjoitukset.
Hän todisti, että kaikki, mitä olin Jeesuksesta kuullut, on totta.
Hän antoi minulle rohkeuden seurata Jeesusta.
Luin hengellistä kirjaa, jonka ystäväni oli jättänyt yöpöydälleni.
Kun hän heräsi, kerroin tulleeni uskoon, -
mutta ystäväni ei heti uskonut minua!
Menin takaisin Tel Aviviin ja kävin psykologini luona.
Kerroin hänelle, että minun ei enää tarvitse käydä hänen luonaan.
Halusin vielä jonkin aikaa varjella salaisuuttani.
Lupasin kertoa hänelle jonkin ajan kuluttua enemmän.
Hän sanoi, että olenpa minä rohkea. Sitähän olin Jumalalta pyytänyt!
Soitin myöhemmin, ja hän sanoi, että se oli varmaan hyväksi minulle.
Tämä on todistukseni siitä, miten Jumala avasi silmäni näkemään.
Hän toi minut paikalle, jossa en voinut enää itse edetä.
Hän avasi silmäni ja otti peitteen silmiltäni.
Uskon, että Hän voi tehdä saman koko Israelille.
- Tämä on ihmeellinen tarina.
Kiitos ystävällesi, joka uhrasi aikaansa selittääkseen asiaa.
Mutta ennen kaikkea, Pyhä Henki täytti kolon sisimmässäsi.
Tästä opimme, että usko tulee kuulemisesta ja kuuleminen -
tulee Jumalan Sanasta.
Jumalan Henki haluaa auttaa meitä etsinnässämme.
Tiedämme Damaskon tien kokemuksesta, palavasta pensaasta -
ja Jeremian saamasta ilmestyksestä.
Kuitenkin 99,9 prosenttia ihmisistä tulee uskoon kuultuaan -
evankeliumin totuuden. Tämä on uskoa kuulemisesta.
Älkäämme hävetkö evankeliumia. Etsikäämme tapoja levittää sitä.
Koit uuden elämän itsessäsi. Minäkin kyynelehdin ...
Mitä sitten tapahtui?
- Uskosta on tullut elämäni perusta.
Siitä, kun aloin seurata Jeesusta, on nyt 18 vuotta.
Silloin en voinut käsittää kaikkea Kirjoituksista.
Kirjoituksissa oli niin paljon sellaista, mitä en ymmärtänyt.
Jumala johdatti minua työssäni, -
ja minusta tuli erään firman toimitusjohtaja.
Se on iso firma Keski-Israelissa.
- Olet ollut siunattu.
- Kyllä, eikä se ole ollut minusta.
Asema antaa minulle mahdollisuuden vaikuttaa ihmisten elämään.
Jumala käyttää minua siinä asemassa paljon.
Tämä sisar opasti minua edelleen henkilökohtaisesti.
Opin häneltä siitä, miten elää uskovana arkipäivässä.
Hänen ajatuksensa joka aamu on: "Olkaamme siunauksena!"
Toivon, että voin olla siunauksena Hänen kansalleen.
- On hienoa, kun joku haluaa auttaa toista uskon tiellä.
Herra pyytää meitä tekemään lisää opetuslapsia.
Jos kaikki uskovat keskustelevat, rohkaisevat ja haastavat, -
seurakuntiin tulee uusia jäseniä.
Ei tarvitse olla ammattilainen, kunhan tietää suunnan, minne mennä.
Ei tarvitse olla Raamatun ammattilainen voidakseen -
arkipäivän elämällään todistaa.
Elämällä heidän rinnallaan voi olla suunnannäyttäjä toisille.
- Sanoisin muutaman sanan. - Ole hyvä vain!
- Kuten minua opastettiin aluksi, -
minä olen saanut olla oppaana muille, myös ei-uskoville.
Opastan ihmisiä Jumalan tavalla.
Asemassani joudun opastamaan tulevia johtajia -
sekä johtajia, jotka tarvitsevat lisäoppia.
Teen työni soveltaen Jumalan valtakunnan arvoja.
Opetan, miten kohdata ihmisiä ja opetan pyytämään Jumalalta apua.
Opastan heitä myös olemaan rehellisiä eikä huijaamaan.
Kaikessa tässä yritän soveltaa Jumalan valtakunnan arvoja.
Opetan heitä rakastamaan Jumalaa ja joskus mainitsen Jeshuan.
- Sellainen ihminen huomataan, jolla on periaatteensa ja arvonsa.
He ihailevat heitä ja tulevat tavallaan kateellisiksi heille.
Maailma on hukannut periaatteet.
Kaikki vaan menevät tuntuman perusteella.
Olemme tulossa jakson loppuun. Haluan rohkaista katsojia, -
jotka ovat syntyneet Pyhästä Hengestä, -
miettimään itsekseen Jumalan kanssa ja -
päättämään opastaa toisia.
Vaikka uskosi olisi heikko ja olisit vasta nuori uskossa, -
aina on heikompia, joita voi rohkaista ja haastaa.
Opastamalla toisia omakin elämä vahvistuu.
Omakin elämä tavoittaa korkeampia vuorenhuippuja ja syviä laaksoja.
Opastamalla toisia voi itsekin saada kotkan siivet.
Muistutan kirjastani "Why Me?" (Miksi juuri minä?)
Se on enemmän kuin elämäntarinani.
Sitten elokuva, jonka israelilaiset tekivät Jeesuksesta.
Uutiskirjeen voit tilata kirjoittamalla meille -
nettisivumme kautta: www.trumpetofsalvation.org
Pitäkäämme yhteyttä. Jumalan siunausta teille kaikille -
etsiessänne ensin Jumalan valtakuntaa.
Shalom Tel Avivista Israelista! Jaael, kiitos käynnistä!
Olet nyt seurannut ohjelmaa jonkin aikaa.
Ylpeyteni aihe Herrassa on Trumpet of Salvationin työ, -
joka järisyttää evankeliumilla Israelin juutalaisia ja arabeja.
Olemme olleet 30 vuoden ajan rikkomassa jäätä -
katuevankelioinnissa Israelissa.
Lukematon määrä kansojen pyhiä on kertonut evankeliumia -
juutalaisille juutalaisesta näkökulmasta.
Myös arabit kertovat arabeille heidän näkökulmastaan.
Teimme elokuvan, joka järisytti: "Ristin toinen puoli".
Tulossa on elokuva, joka pohjautuu kirjaani "Miksi juuri minä?"
Lyhyesti sanottuna, ohjelmien tekeminen on kallista.
Tarvitsemme studion. Autamme köyhiä ja tarvitsevia.
Teemme lähetystyötä paikallisten ihmisten kanssa.
Yritämme saada kirkot ymmärtämään Israelia -
ja tätä ajan hetkeä.
Emme voi tehdä tätä ilman teitä. Joten rukoilkaa, -
kysykää Herralta, olisiko tämä työ, johon pitäisi sitoutua.
Me emme lupaa teille mitään siunauksia palkkioksi.
Siunatkaa te Trumpet of Salvationin kautta, koska se on oikein.
Emme yritä puristaa Jumalan kädestä siunauksia itsellemme.
Siunaamme, koska se on oikein.
Jumalan Henki vaikuttakoon halun olla siunauksena Herran työssä.
Rakkautta ja pyhä suudelma! Shalom, shalom!
Suomennos: TV7